पुलिस की दबिश में खुलासा बैंकों में सुरक्षा पर्याप्त नहीं
शुक्रवार को प्रत्येक थाने के टीआई ने अपने-अपने क्षेत्र के बैंकों में अचानक दबिश दी। इस दौरान बैंक प्रबंधन द्वारा की गई सुरक्षा व्यवस्था की जांच की गई। जांच के दौरान संदिग्धों से पूछताछ भी की गई। कुछ बैंकों में सीसीटीवी कैमरे की पिक्चर धुंधली होने जैसी कमियों को छोड़ बाकी व्यवस्था सामान्य मिली।
सिविक सेंटर और सेक्टर 10 के बैंक परिसर को कोतवाली पुलिस ने घेराबंदी कर दी और एक-एक टीम ने अलग-अलग बैंकों में प्रवेश किया। पुलिस को बैंक में देखते हुए लेनदेन के काम को लेकर बैंक आए खातेदारों के साथ-साथ बैंक कार्मिकों में भी हड़कंप मच गया। पुलिस टीम ने सीसीटीवी कैमरे, स्ट्रांग रूम की व्यवस्था के साथ-साथ अलार्म भी चेक किए। वहीं बैंक के अंदर मौजूद लोगों में से जो भी संदिग्ध लग रहा था पुलिस ने उससे पूछताछ की। बाहर सिक्युरिटी गार्ड के हथियार भी चेक किए गए। कोतवाली पुलिस का चेकिंग अभियान दोपहर करीब 11 बजे से शुरू होकर साढ़े तीन बजे तक चला।
सीसीटीवी कैमरे की पिक्चर क्वालिटी खराब
छावनी क्षेत्र में एक बैंक में सुरक्षा की बाकी व्यवस्था तो ठीक मिली पर सीसीटीवी कैमरे के पिक्चर की क्वालिटी ठीक नहीं थी। कैमरे से अंदर और बाहर की गतिविधियां रिकार्ड तो हो रही है लेकिन वह इतनी स्पष्ट नहीं है कि किसी तरह की घटना होने पर रिकार्ड देखकर आरोपी तक पहुंचा जा सके।
hin_Deva hin_Deva hin_Deva bho_Deva hin_Deva